Uitdrukking: Iemand dophou | Maroela Media
Uitdrukking: Iemand dophou
Argieffoto (Foto: PDPics, Pixabay)
Iemand in die oog hou; fyn oplet wat iemand doen
Eintlik die dop (beker, emmer) hou terwyl ‘n ander skink. ‘n Mens moet dan fyn oplet dat dit nie oorloop nie. Dop is vroeër in die Vrystaat opgeteken as die benaming vir ‘n dopemmer; volgens Pannevis is die dophouer die persoon wat die melkdop(emmer) vashou.
Uitdrukking: Lag soos ‘n boer met tandpyn
Amsterdammer · 4 jaar gelede
In het Nederlands bestaat de uitdrukking ‘goed uit je doppen kijken’. Mogelijk is de herkomst een andere, maar de betekenis lijkt op deze Afrikaanse uitdrukking: goed opletten, goed uit je ogen kijken.
Dankie vir die bydrae! Ons hoop jy kuier sommer nog baie lekker verder op Maroela. Brittanje, sê ons dan wat julle wil hê! | Netwerk24
Brittanje moet aan die Europese Unie (EU) sê wat hy van hom wil hê, het die Duitse minister vir Europa Woensdag gesê.
“Ons is op die grens vir wat draaglik is,” het Michael Roth aan Deutschlandfunk-radio gesê.
“Ons het reeds die Brexit-ooreenkoms een keer verander om Brittanje te pas. Ons is oop en bereid om te praat, maar ons kry nie duidelike boodskappe van Brittanje oor wat hulle wil hê nie, net oor wat hulle nie wil hê nie.”
Die Britse premier Theresa May. Foto: Reuters
Die Britse parlement het Dinsdagaand die aangepaste Brexit-ooreenkoms verwerp. Hulle stem later Woensdag of hulle die EU wil verlaat sonder ’n ooreenkoms.
Die uitstel van die spertyd van 29 Maart is moontlik, het Roth gesê, maar as dit langer is as Junie, sal die Britte weer aan die beplande verkiesings vir die Europese parlement moet deelneem.
Brittanje het Woensdag gesê hy sal invoertariewe op ’n reeks produkte ophef om ’n sogenaamde harde grens tussen Ierland en Noord-Ierland te voorkom sou geen Brexit-ooreenkoms bereik word nie.
Ingevolge hierdie tariefplan sal 87% van die totale invoer tariefvry wees. Die regering het gesê hy sal ook nie enige nuwe kontrole of beheermaatreëls instel op goedere wat van Ierland na Noord-Ierland vervoer word nie.
Dit is duidelik gemaak dat die plan tydelik en eensydig is. - Reuters
Meer oor: Europese Unie | Brexit